
Heltai Gáspár és Biernat z Lublina állatmeséinek összehasonlító tanulmányozása

Dolgozatom témája Heltai Gáspár és a lengyel Biernat z Lublina állatmeséinek összehasonlító tanulmányozása.
A tanulmány egyik legfontosabb karaktere az ógörög Ezopusz, akinek neve összeköti a két írót. Ehhez a személyhez köthetjük az állatmesék kialakulását, az ő tanmeséi alapján készült el a magyar Száz fabula és a lengyel Żywot Ezopa Fryga.
Ezopusz életrajzának rövid áttekintése, valamint a mese és a fabula fogalmának tisztázása után néhány szóban összefoglalom a korszakot; mivel mind a ketten a reneszánsz kor alkotói.
Az írók életrajzának és művének ismertetése után pedig néhány példán keresztül mutatom be a külföldi és az itthoni szerző munkái közötti hasonlóságokat és különbségeket.
Hasonlóságok adódnak abból, hogy közös korban éltek és közös műfajban alkottak, ugyanazon személy meséi alapján, de mégis két különböző országban éltek, két külön személyiséggel rendelkeztek, ami rengeteg különbséget eredményez.
Azonban minden különbségtől eltekintve a mesék tantételei, azok lényege mindkét szerző esetében ugyanazok, mindketten ugyanazokat az általános érvényű igazságokat vonták le az egyes történetek tanulságaként, melyek útmutatást nyújtottak a régi és mai emberek számára egyaránt.



